APRÓ KÖZLEMÉNYEK 



59 



APRÓ KÖZLEMÉNYEK. 



Tuzson J.: A Sisyrinchium angustifolium Mill. Máramaros 

 megyében. Ezt a növényt báró Andreánszky Gábor egyetemi 

 hallgató küldötte a növényrendszertani és növényföldrajzi intézetnek meg- 

 határozás céljából. Termőhelye Kőrösmező, abol három irányban is töme- 

 gesen terem. 1917 június 15-én a legszebb virágzásban volt. Ugyan- 

 ezt a növényt az idei nyáron i f j. Entz Géza is megtalálta az 

 előbb említett termőhelytől keletre az ország határán, vad, elhagya- 

 tott helyen Woronienka felett, ahol szintén tömegesen terem. 



Ez az északamerikai kóbor növény Európa számos pontján,, 

 minden embei'i lakóhelytől távol is megtelepedett és tömeges megjelené- 

 sével sok helyen az őshonos növények benyomását teszi. Hazánk 

 területéről, úgy tudom, ez az első adat, amely különben nem jelent 

 valami nagy meglepetést, mert Galicia szomszédos részében Kolomea 

 felöl egészen a Hoverla havas lejtőire terjed át. 



Tuzson J. : Vaccinium Oxycoccos L. f. nanum (Baumg.) 



példányai a tavalyi egyetemi tanaimányi kiránduláson a Bélai Havasok- 

 ból kerültek elő, a Zöldtótól nem messze a Kopahágó felé vivő út alatt 

 levő tavacska („Triangelsee") mellett elterülő lápról. , 



A Sphagnetum felszínéről legelsőnek A n d r a s o v s z k y dr. 

 emelte fel ezt az érdekes apró díszét a fellápoknak. Hazánkból elő- 

 ször Baumgarten (Enum. 331. Scliollera paludosa var. na7ia 

 alatt), majd Thaisz Lajos (Magyar Bot. Lapok IV. 337.) ismer- 

 tette. Mindketten a csikmegyei „Kukojszás" fellápról, Tusnád közelé- 

 ből. Külön faj gyanánt nem tekinthető. Minden részében kisebb ugyan 

 a Lin n é-féle Vaccinium Oxycoccosnál, de átmenetek is vannak, melyek 

 a kettőt összekapcsolják és más, lényegesebb különbség közöttük 

 nincsen. (A növénytani szakosztály 1918 október hó 9-én tartott 

 üléséből.) 



SZAKOSZTÁLYI ÜGYEK. 



A Növénytani Szakosztály 1918, évi október hó 9-én tartott 228. ülése^ 



Elnök : Tuzson János. Jegyző : Szabó Zoltán. 



1. Augustin Béla előterjeszti „A Plantago magvak csírázására" 

 vonatkozó és Kozma Déne ssel együttesen végzett kísérleteinek ered- 

 ményeit. 



2. Jávorka S. előterjeszti „Kisebb megjegyzések és újabb florisz- 

 tikaí adatok" című tanulmánysorozatáoak VII. részét, bemutatásokkal. 



3. Kümmerle Jenő Béla ^Asplenium Csikii n. sp. és egyéb- 

 albán harasztok" címen ad elő. (Megjelenik.) — Andrasovszky J. 

 megemlíti, hogy az Asplenium lepidumot Montenegróban is megtalálta. 



4. Tuzson János bemutatja a Sisyrinchium angustifoliumot Kőrös- 

 mezőről és a VaccÍ7iium oxycoccos f. nanum-ot a Bélai havasokról. 



